Optakt: Tirreno-Adriatico | Feltet.dk\n08. marts 2017 14:21Foto: ANSA / DAL ZENNARO - PERI\nParis-Nice har allerede signaleret forårets komme og starten på den alvorlige del af den europæiske etapeløbssæson, og det bliver bestemt ikke mindre intenst, når anden del af den traditionelle første store etapeløbsuge i Europa skydes i gang i Italien. Tirreno-Adriatico var engang kendt som et løb for puncheurs og klassikerryttere og den perfekte forberedelse til de store endagesløb, men nu har det ændret sin natur og er i stedet blevet en mini grand tour, der år efter år tiltrækker de bedste etapeløbsryttere. En udfordrende rute vil igen i år teste samtlige sider af rytternes egenskaber, og selvom man måske ikke kan præstere helt den samme stjerneparade, som man kunne for et par år siden, er det stadig en fantastisk liste af grand tour-stjerner, der vil dyste om sejren i et historisk løb, hvis prestige bestemt ikke synes at blive mindre med årene.\nTirreno-Adriatico blev første gang afviklet i 1966 og mangler derfor den samme lange historie som Paris-Nice, men det er ikke mærkeligt, at det har overvundet det faktum og hurtigt etableret sig som en vigtig begivenhed på kalenderen. Med kælenavnet Løbet Mellem De To Have følger det en rute mellem den Tyrrhenske kyst og Adriaterhavskysten, og bringer derved rytterne gennem meget kuperet terræn i det italienske hovedland. Stigningerne i dette område er ikke nødvendigvis særligt lange, men deres kort, stejle natur og den konstant bølgede profil har gjort løbet til den perfekte forberedelse for formhungrende klassikerryttere. Hvis man dertil lægger de ofte gode vejrforhold, har man opskriften på en succes, der har været i stand til at konkurrere med Paris-Nices længere historie.\nLøbet voksede hurtigt til en stor begivenhed, og allerede i den syvende udgave i 1972 startede klassikerlegenden Roger De Vlaeminck en helt enestående stime, der gav ham den samlede sejr seks år i træk. Selvom vinderlisten naturligvis domineres af italienere, har det altid været en begivenhed af international interesse, der har tiltrukket interessen fra de bedste klassikerryttere, hvoraf mange har vundet løbet mindst én gang.\nTirreno-Adriatico har ikke samme smukke symbolik som Paris-Nice, der signalerer forårets komme ved at rejse fra det kolde Nordfrankrig til den solrige Cote d’Azur, men for en rytter, der jagter topformen, er der ingen grund til at gennemleve de kolde, blæsende dage mod nord. Det bedre vejr har altid været et vigtigt trækplaster for det italienske løb, der har været i konstant kamp med den franske tival om at tiltrække det stærkeste felt.\nOfte har de to løb fordelt feltets stjerner fint mellem sig. Med sine enkeltstarter og længere stigninger har Paris-Nice haft bedre appel til de gode etapeløbsryttere, mens de kuperede ruter i det centrale Italien og de ofte meget lange etaper har gjort det italienske løb til det perfekte match for klassikerrytterne. I de senere år er løbet således blevet vundet af folk som Michele Bartoli, Davide Rebellin, Erik Dekker, Filippo Pozzato, Paolo Bettini, Oscar Freire og Fabian Cancellara, mens grand tour-stjernerne har kæmpet om sejren i Frankrig. Som en konsekvens har Tirreno historisk vundet kampen om at være den bedste forberedelse til Milano-Sanremo, og det er ikke mærkeligt, at de fleste vindere er ankommet til Sanremo efter en solid præstation i Tirreno.\nUdviklingen nåede sit klimaks i 2014, da Paris-Nice-arrangørerne ASO eksperimenterede ved at sammensætte en rute helt uden lange stigninger og enkeltstarter. I stedet designede man, hvad man beskrev som otte små klassikere, og da Tirreno fortsatte med at fungere som en lille rand tour, var det ikke mærkeligt, at mange etapeløbsryttere skiftede mening efter rutepræsentationerne og i stedet rejste til Italien. På den anden side blev mange klassikerryttere inspireret af chancen for at vinde en etape eller to på vejen til Nice, og det fik dem til at ændre deres sædvanlige forberedelse.\nEksperimentet fejlede for ASO. Mens Alberto Contador og Nairo Quintana fik al opmærksomheden ved deres store slag i Italien, fik det franske løb slet ikke den sædvanlige plads i rampelyset. I et forsøg på igen at tiltrække de store etapeløbsstjerner er man i Frankrig siden vendt tilbage til et mere traditionelt format, og i år har man endda designet en helt usædvanligt hård rute, der virkelig appellerer til etapeløbsrytterne. Siden da har grand tour-rytterne fordel sig mere ligeligt mellem de to løb, og det er også tilfældet i år. Mens Contador og Richie Porte er de to største stjerner i Frankrig, kan Tirreno-arrangørerne præsentere navne som Nairo Quintana, Mikel Landa, Geraint Thomas, Rafal Majka, Fabio Aru, Vincenzo Nibali, Bauke Mollema, Tejay van Garderen, Rigoberto Uran, Thibaut Pinot, Domenico Pozzovivo, Robert Gesink, Rui Costa og Tom Dumoulin.\nPå samme tid vinder Paris-Nice frem som foretrukken forberedelse til Milano-Sanremo. Af de seneste seks vinder er de fem kommet fra Frankrig, herunder vinderne i 2014, 2015 og 2016. For nogle år siden var stort set alle ikke-franske topsprintere samlet i Italien, men i år synes Paris-Nice at have vundet kampen om fleste af de hurtige folk. Det ændrer dog ikke på, at folk som Peter Sagan, Tom Boonen, Elia Viviani, Fabio Felline, Jasper Stuyven, Caleb Ewan, Greg Van Avermaet, Daniel Oss, Tom Boonen, Matteo Trentin, Sep Vanmarcke. Jurgen Roelandts, Jens Debusschere, Tiesj Benoot, Lars Boom, Mark Cavendish og Sacha Modolo vil forberede sig til de store endagesløb i Italien.\nSidste års udgave af løbet endte som en meget speciel affære og en sand fest for bookmakerne. Da løbets kongeetape blev aflyst på grund af dårligt vejr, blev det pludselig umuligt for klatrerne at gøre en forskel, og derfor endte løbet som en duel mellem klassikerrytterne. Efter sejr på den indledende holdtidskørsel var Greg Van Avermaet i pole position, indtil Zdenek Stybar med et smart angreb på 2. etape overtog førertrøjen. Sammen med Peter Sagan leverede de to ryttere et mindre kup på 6. etape, der egentlig var tiltænkt sprinterne, og efter at Van Avermaet ved at vinde etapen havde erobret førertrøjen, skulle trioen afgøre kampen på den sidste enkeltstart. Her lykkedes det akkurat Van Avermaet at holde Sagan bag sig med bare ét sekund, mens Bob Jungels endte som nummer 3. Van Avermaet, Sagan og Jungels vender alle tilbage i 2017, men med mindre kongeetapen igen aflyses vil det kun være sidstnævnte, der kan køre med i kampen om den samlede sejr.\nSom nævnt har arrangørerne fra RCS Sport ændret formatet for deres løb. Hvor det tidligere bestod af en række sprinteretaper, et par kuperede etaper og muligvis en enkeltstart, har det siden 2012 været en slags miniudgave af en grand tour. De sidste seks udgaver er alle startet med en holdstidskørsel på Den Tyrrhenske kyst og er sluttet med en kort, flad enkeltstart i San Benedetto del Tronto på Adriaterhavskysten en uge senere (selvom man i sidste øjeblik måtte ændre første etape til en prolog i 2015), og derimellem har der været klassiske Tirreno-etaper med kuperet terræn præget af korte, stejle stigninger samt et par dage for sprinterne. Den helt afgørende forandring er imidlertid, at der hvert år siden 2012 har været en decideret bjergafslutning - som ganske vist måtte aflyses i 2016 - og derfor er løbet blevet en sag for grand tour-specialister, nøjagtig som det vil være tilfældet i 2017, hvor man har designet en rute efter helt samme opskrift, som man har benyttet siden 2012.\nÅrets udgave består igen af en indledende holdtidskørsel, en afsluttende enkeltstart, en stor bjergetape, to relativt flade etaper, en etape for puncheurs samt en kuperet etape med korte, stejle mure, der både kan vindes af klassikertyper og gøre forskelle i klassementet. Den afgørende forskel fra år til år har været sværhedsgraden af sidstnævnte etape samt af målstigningen på bjergetapen. I år har de første tre etaper stort set identiske finaler med de første etaper fra sidste års rute, og det betyder, at klassikerrytterne skal slås om sejren dagen efter den flade holdtidskørsel, mens sprinterne ventes at komme til fadet på fredagens etape. Årets kongeetape vender tilbage til Monte Terminillo, hvor Nairo Quintana vandt i sneklædte omgivelser i 2015, og den kommer i år en dag tidligere end vanligt, idet den afvikles allerede lørdag.\nDen interessante ændring er søndagens 5. etape. I mange år havde løbet en etape med adskillige korte, stejle mure i Appenninerne, men efter den episke etape i 2013, hvor Vincenzo Nibali fik Chris Froome til at knække, modtog man megen kritik for, at løbet var for hårdt. Siden da har denne anden klatreetape været betydeligt nemmere, men i år vender man på søndag tilbage til de snævre veje og de stejle mure. Selvom etapen ikke er så vanskelig som for fire år siden, burde det give en mulighed for måske at sætte klassementsrytterne under pres, samtidig med at typer som Peter Sagan og Greg Van Avermaet også kan drømme om sejren. Sjette etape ventes som vanligt at blive afgjort af sprinterne - igen måske de lidt mer hårdføre af slagsen - inden det hele skal afgøres på tirsdagens helt klassiske, flade enkeltstart i San Bendetto del Tronto.\nI de senere år har arrangørerne introduceret en tradition, der består i at starte løbet med en holdtidskørsel, og det har man ikke ændret i 2017. Det er således sjette år i træk, at man har haft planer om at lade en kollektiv kamp mod uret starte begivenhederne, men i 2015 måtte man grundet dårligt vejr i sidste øjeblik ændre etapen til en kort prolog. Som kompensation valgte man at åbne 2015-udgaven af løbet med en tro kopi af den aflyste etape, og det er nøjagtig samme rute, der vil blive benyttet til at skyde festen i gang i år.\nI 2012, 2013 og 2014 blev holdtidskørslen afviklet mellem byerne San Vincenzo og Donoratico på den Tyrrhenske kyst, men nu er etapen blevet flyttet til den nærliggende ferieby, Lido di Camaiore. Distancen er varieret en anelse fra år til år, idet etapen har været mellem 16,9 og 18,5 km lang, men efter at man er flyttet til nye omgivelser har man forlænget distancen til 22,7 km.\nDen gamle rute var ikke teknisk og for det meste flad, men der var en lille stigning undervejs. På den nye rute bliver der imidlertid ingen grund til at finde klatrebenene frem, idet arrangørerne har sammensat en meget enkel rute i Lido di Camaiore. Fra staten følger man den flade kystvej i nordlig retning i 9,5 km, inden et skarpt højresving leder ind i byen ved etapens eneste mellemtid. Herefter følger yderligere tre sving hurtigt efter hinanden, inden rytterne når tilbage til samme flade kystvej. De sidste 10,2km består af den lange tur tilbage til start- og målområdet, denne gang i den modsatte retning. Etapen er helt flad, idet man befinder sig mellem 2 og 5 meter over havets overflade hele vejen.\nI lyset af den flade, ikke-tekniske natur af den gamle rute er det ikke overraskende, at Orica-GreenEDGE og Omega Pharma-QuickStep, der hører til blandt de største specialister i disciplinen, vandt holdtidskørslen i de første tre år. Belgierne var således hurtigst i 2013 og 2014, men australierne vandt i 2012. I de to første år spillede vinden imidlertid en afgørende rolle og gav ganske ulige vilkår for de forskellige hold. Det kan ske igen i år, vor vinden fra havet kan påvirke udfaldet af en etape, der giver en spektakulær og flot åbning i en festival af kraft og fart. Det var i hvert fald tilfældet sidste år, hvor BMC levede op til favoritværdigheden på den nye rute ved at slå Etixx-QuickStep med bare 2 sekunder og overraskelsen FDJ med 9 sekunder. I alt sluttede hele 10 hold inden for et minut af vindertiden, hvilket viser, at forskellene kan forventes at være små på en så hurtig rute.\nLido di Camaioe var også rammen om den hastigt arrangerede prolog i 2015, hvor Adriano Malori slog Fabian Cancellara. Byen er samtidig rammen om det italienske endagesløb GP Camaiore, der sidst blev vundet af Diego Ulissi i 2014, men nu er forsvundet fra kalenderen. I 2007 var man vært for en Giro-etape, hvor Danilo Napolitano vandt en massespurt, mens Rik Verbrugghe i 2002-udgaven af Giroen tog en udbrudssejr i byen.\nDen første linjeløbsetape har traditionelt været en sag for sprinterne, men den tradition blev ændret i 2016. I stedet mødte rytterne straks fra start de første små klatreudfordringer på en ny etape til Pomerance, og selvom det ikke var en dag, hvor klassementsrytterne kunne gøre en forskel, skulle favoritterne være på tæerne i den vanskelige finale, hvor en relativt mild stigning gjorde det for hårdt for sprinterne og gav chancen til klassikerrytterne. Tilsyneladende var man hos arrangørerne begejstrede for den stærkt underholdende etape, og derfor vender man i år tilbage til Pomerance, hvor man benytter en meget tilsvarende finale til 2. etape af årets løb.\nTirreno-Adriatico har tradition for at have flere meget lange etaper, der gør løbet til god forberedelse til Milano-Sanremo, og det er således også tilfældet i år. Anden etape er således hele 229 km lang og indledes som sidste år i kystbyen Camaiore. Herfra bevæger mig sig gennem helt fladt terræn ned langs kysten mod sydøst og passerer undervejs de populære feriebyer Pisa og Livorno.\nEtapen ændrer karakter efter ca. 90 km, hvor man drejer væk fra kysten og ind i landet, idet man sætter kursen mod nordvest. Herefter begynder det hurtigst at stige jævnt, indtil man når toppen af Serrazzano-stigningen (13,5 km, 3,0%, max. 10%) efter 132,8 km. Herefter fortsætter man mod nord igennem småkuperet terræn og forbi dagens første indlagte spurt, der kommer efter 145,6 km.\nEfter 154,4 km når man frem til målet i Pomerance, hvor dagens anden indlagte spurt er placeret på en lille omgang, der leder udenom selve målstregen, og herefter afsluttes etapen med én omgang på en 74,6 km lang rundstrækning i det kuperede område nord for byen. Først går det jævnt nedad til bunden af Volterra-stigningen (9,85 km, 4,4%, max. 8%), der er yderst jævn og regulær og hvis top kommer, når der endnu resterer 52,4 km. Nedkørslen leder til det nordligste punkt, hvor man vender rundt for at begive sig op ad Montecatini Val di Cecina-stigningen (3,4 km, 6,2%, max. 11%), hvis top kommer med bare 22,4 km til mål. Herefter venter endnu en nedkørsel, idet man fortsætter mod sydøst tilbage til Pomerance, hvor den vanskelige finale indledes med 8,3 km til mål. Her rammer man en lille rampe med en stigningsprocent på 16%, hvorefter en meget ujævn stigning leder hele vejen til mål. Undervejes er der korte stykker med stigningsprocenter på 10-12%, men for det meste stiger det med 2-5%. Med 3,5 km til mål flader det ud, inden den i de sidste 2 km stiger med mellem 4% og 5,5%. Finalen er teknisk meget enkel, idet man følger en let snoet, 7 m bred vej uden skarpe sving i mere end 3 km.\nSammenlignet med sidste års etape er distancen blevet øget med 22 km. Det sker ved, at man har et anderledes indløb i Pomerance, og det give en lidt letter første del af etapen. Mere markant er det, at rundstrækningen er forlænget betydeligt, og de to første stigninger er begge nye, hvilket giver en hårdere finale. Endnu vigtigere er det imidlertid, at selve finalen også er ændret. Sidste år kørte man en teknisk rundstrækning i byen, hvilket gav nogle meget stejle ramper mod toppen af stigningen og en flad finale. I år stiger det hele vejen til stregen, men til gengæld er der ingen tekniske udfordringer og ingen stejle passager.\nSidste år blev etapen præget af angreb på den stejle del mod toppen af stigningen, og det kostede på hjælperytterressourcerne. Kun Roman Kreuziger prøvede i finalen at holde det samlet for Peter Sagan, men han kunne ikke forhindre Zdenek Stybar i at angribe henover toppen på stigningen og køre hjem til en solosejr et sekund foran Sagan og Edvald Boasson Hagen, der var hurtigst i den 36 mand store favoritgruppe.\nI år er finalen umiddelbart en anelse nemmere, og der mangler de stejle passager, hvor de eksplosive ryttere kan angribe. Der er heller ikke så mange sving, og det gør det vanskeligere at gentage Stybars bedrift. Finalen er skræddersyet til folk som Peter Sagan, Edvald Boasson Hagen og Greg Van Avermaet, der vil elske at spurte om sejren på den stigende opløbsstrækning, og med tre stærke hold til at kontrollere etapen, er det mest sandsynlige, at en lille gruppe skal afgøre det. Da det stiger hele vejen til stregen, kan der denne gang let opstå huller, og derfor er det vigtigt for klassementsrytterne også at holde sig til og at spurte hele vejen til mål.\nForud for sidste års etape havde Pomerance ikke været vært for et stort cykelløb i dette årtusinde.\nMed sine 204 km er etapen igen en ganske lang affære, der bringer rytterne fra Monterotondo Marittimo til Montalto di Castro. Ganske Igen i år venter man en dag, inden man begynder at krydse den italienske støvle, og derfor består hele etapen af en lang rejse på sydøst, hvor man hele vejen kører parallelt med kystlinjen. Man forbliver imidlertid et stykke inde i landet, og det betyder, at etapen er ganske kuperet, selvom man holder sig fra Appenninerne længere inde i landet.\nEtapen indledes med en længer nedkørsel med et par mindre stigninger, hvorefter man rammer helt fladt terræn, der fører forbi storbyen Grosseto. Herefter bliver det igen mere kuperet, når man rammer den lange Scansano-stigning (16,7 km, 3,0%, max. 8%), der er en jævn opkørsel og har top efter 92,7 km. Herefter slår man en lille sløjfe i et relativt kuperet terræn med et par mindre stigninger, inden man når frem til den første indlagte spurt efter 120,1 km. Den leder direkte frem til en 10 km lang stigning, der ikke er kategoriseret. I stedet belønnes første mand på toppen med sejren i den anden indlagte spurt, der kommer efter 129,9 km.\nFra byen Catabbio sættes kursen mod syd og mod Middelhavskysten. I starten er der et par mindre bakker, men efterhånden bliver det fladere og fladere, inden det falder svagt ned til kystvejen, som nås med bare 1,75 km til mål. Her drejer man til venstre ind mod centrum af Montalto di Castro, og det fortsætter med at falder, indtil der resterer 1 km. Med bare 750 m til mål rammer man bakken op mod mål. Den stiger med 3,5% i gennemsnit, men er stejlest i bunden, hvor den kortvarigt når 7%. Første halvdel har en gennemsnitlig stigningsprocent på 4,4, mens det i anden halvdel stiger med mere moderate 1,5%. Efter det bløde sving ind på kystvejen kort før den røde flamme, er der kun bløde kurver med henholdsvis 1000 og 250 m til mål.\nDer er et stort antal sprintere til start i årets løb, og de vil næppe lade denne chance få til spilde. Derfor må vi formode, at hold som Quick-Step, Bora-hansgrohe, Orica-Scott og Dimension Data kontrollerer etapen stenhårdt for at sikre, at de hurtige folk kommer til at afgøre etapen. Der er imidlertid et betydeligt antal højdemeter undervejs, og det kan ikke udelukkes, at Bora-hansgrohe vil prøve at gøre det hårdt for folk som Mark Cavendish og Elia Viviani. Selve spurten er heller ikke nem og passer bedre til de mere holdbare sprintere, end de allerhurtigste.\nDet blev tydeligt, da samme finale blev benyttet sidste år, hvor Fernando Gaviria slog Caleb Ewan i en fantastisk duel. Elia Viviani blev nummer tre og Peter Sagan nummer 4, mens der ingen spor var af Mark Cavendish, der måtte slippe på de sidste bakker. Inden da havde Montalto di Castro ikke været vært for et stort cykelløb i dette årtusinde.\nTirreno-Adriatico blev engang betragtet som et af de få etapeløb, som klassikerryttere kunne vinde, men den tid er for længst ovre. Siden 2012 har løbet hvert år bevæget sig ind i de høje bjerge på søndagens femte etape, der er endt på med en hård bjergafslutning. Det har altid været en risikabel affære - bare tænk på de ikoniske billeder af Nairo Quintana, der kæmpede sig gennem faldende sne til toppen af Monte Terminillo i 2015, eller på sidste års etape, der desværre måtte aflyses på grund af sne - men trods to år med begrænset succes har arrangørerne ikke ladet sig skræmme. I 2017 vil løbet endda vende tilbage til Monte Terminillo på løbets kongeetape, der i år kommer en dag tidligere end vanligt og bliver første chance for klassementsrytterne allerede på fjerdedagen. Belært af erfaringerne fra tidligere år har man imidlertid klogeligt valgt at afvikle det meste af etapen i relativt fladt terræn. Dermed mindsker man risikoen for vejrmæssige udfordringer, men man reducerer også klassementskampen til et slag på den afsluttende stigning, der imidlertid er svær nok til, at bedste kan gøre en reel forskel.\nKongeetapen er den første under 200 km og fører feltet over 187 km fra forrige etapes målby, Montalto di Castro, til toppen af det ikoniske bjerg, Monte Terminillo i 1675 højde. Efter tre dage tilbragt langs den Tyrrhenske kyst markerer etapen indledning på den lange rejse tværs gennem det italienske fastland, og derfor består hele etapen af en lang tur mod øst. Som bekendt er området i den vestlige del af landet ikke særlig kuperet, og derfor er terrænet stort set helt fladt, indtil man når Viterbo efter 47,8 km. Her dystes om point i den første indlagte spurt, inden man rammer dagens første kategoriserede stigning, La Colonnetta (6,9 km, 5,5%, max. 9%), der har top efter 57,4 km. Herefter følger en lang nedkørsel til forplejningszonen i Frangelini efter 90,8 km.\nRejsen mod vest fortsættes gennem småkuperet terræn frem til byen Terni, der kommer efter 126,3 km. Her venter dagens sidste indlagte spurt, inden man rammer en ca. 7 km lang stigning. Den leder op til et relativt fladt plateau, hvor man tilbringer det meste af den resterende del af etapen, mens man fortsætter mod vest og mod de højere bjerge.\nDet flade terræn får en brat ende, når der resterer 24,4 km. Her rammer man en ca. 5 km lang ikke-kategoriseret stigning, der stiger med ca. 4% i gennemsnit. Den har top med 19 km til mål, og herefter venter en ganske kort nedkørsel, inden man når bunden af målstigningen Monte Terminillo. Den stiger med 7,3% i gennemsnit over hele 16,1 km, og er en ganske jævn stigning. I de første 7 km stiger det med 8,1% i gennemsnit, og bortset fra et kort stykke med 12% er stigningsprocenten relativt konstant. Midtvejs venter et lille plateau, inden stigningen igen tager fat, og herefter stiger med 7,9% i gennemsnit over de sidste 8 km. Det bliver en anelse stejlere i de sidste 4 km, hvor man stort set ikke kommer under 8%, men generelt er der ikke de store udsving på den meget jævne stigning. I de sidste 3 km stiger det med 8-9%, indtil man når de sidste 500 m, hvor stigningsprocenten kun er 2,8%. Der er kun bløde sving i de sidste 2 km, indtil man når den 200 m lange, 7 m brede opløbsstrækning.\nDette er dagen klatrerne har ventet på, og den ubetinget vigtigste etape i årets Tirreno-Adriatico. Monte Terminillo er en usædvanligt hård stigning for denne årstid, og hvis den kan bestiges i fuld længde, vil den gøre stor skade på feltet. I forhold til etapen for to år siden er den første del en anelse lettere, men også dengang var de sidste mange kilometer inden stigningen relativt flade. Derfor sker der næppe den store udskilning inden selve bjerget, hvor klatrerne vil udkæmpe det endelige slag, som de gjorde det i 2015. Stigningen er stejl nok til, at de bedste kan gøre en forskel, specielt fordi der ikke er mange muligheder for at komme sig undervejs, og vi kan vente, at Movistar tager kontrol for start, og at Nairo Quintana i vanlig stil angriber langt udefra på den etape, hvor han skal sikre sig den samlede sejr i årets Tirreno-Adriatico.\nMonte Terminillo blev som sagt sidst benyttet i 2015, hvor en suveræn Nairo Quintana slog Bauke Mollema med hele 41 sekunder i de snerige omgivelserser, mens Joaquim Rodriguez vandt spurten i en mindre gruppe 55 sekunder efter vinderen. I denne gruppe sad også Rigoberto Uran, Alberto Contador, Thibaut Pinot, Adam Yates og Domenico Pozzovivo, mens i alt 18 ryttere kom i mål inden for to minutter af Quintana. Inden da blev bjerget brugt på en etape i 2010-udgaven af Giro d’Italia, hvor Chris Anker Sørensen tog den største sejr i karrieren fra et langt udbrud. I 2003 kom Giroen også på besøg, og her vandt Stefano Garzelli ved at slå Gilberto Simoni og Andrea Noe i en tremandsspurt.\nHvis der er én ting, der kendetegner Tirreno-Adriatico, er det de mange etaper i Appenninerne i den østlige del af det italienske fastland. Her er terrænet som skabt til godt cykelløb, idet der er et væld af små, snoede veje med korte, ekstremt stejle stigninger, og det er stort set umuligt at finde én meter med flad vej. For et par år siden var det disse etaper, der ofte afgjorde løbet og gjorde det til en sand fest for puncheurs og Ardennerryttere. Siden en meget berømt etape i 2013, hvor man besteg adskillige af disse mure på en dag, hvor forfærdeligt regnvejr tvang adskillige ryttere til at udgå, og hvor Vincenzo Nibali en sjælden gang fik Chris Froome til at knække og sikre sig den samlede sejr, efter at briten suverænt havde vundet kongeetapen, har man imidlertid skruet gevaldigt ned for mængden af disse mure. RCS indrømmede dengang, at etapens sværhedsgrad havde taget overhånd, og derfor har der ikke været en lignende etape i de seneste tre udgaver. Det kommer der imidlertid igen i 2017 på søndagens femte etape, hvor sidste halvdel af profilen er ekstremt kuperet, og hvor de eksplosive klatrere får en mulighed for at gøre en forskel inden den sidste sprinteretape og den afsluttende enkeltstart.\nEtapen har karakter af en Ardennerklassiker, og som der er tradition for i det italienske løb, sørger man også for, at disse klassikeretaper også har klassikerdistance. Derfor skal rytterne tilbagelægge hele 210 km mellem Rieti og Fermo, og etapen fuldender rejsen fra den vestlige Middelhavskyst til Adriaterhavskysten mod øst. Det meste af etapen består ag en lang rejse mod nordøst, indtil man når de stejle mure, der gemmer sig umiddelbart bag havet, hvor man afslutter dagen med at sno sig rundt i det vanskelige terræn op og ned af de smalle veje omkring målbyen Fermo.\nRieti ligger imidlertid i en relativt flad del af regionen, og derfor består de første ca. 50 km af en lang gradvis opkørsel. Herefter følger en lang, lige så regulær nedkørsel, indtil man når Ascoli Piceno efter 98,7 km. Her ændrer etapen for alvor karakter, når man tager hul på dagens første kategoriserede stigning, Capo di Monte (9,2 km, 4,9%, max. 10%), der har top efter 113,9 km. Efter få kilometers klatring kommer imidlertid først den første indlagte spurt efter 107,3 km. Efter stigningen følger en nedkørsel, og dernæst en ukategoriseret stigning og endnu en nedkørsel, der leder frem til den sidste relativt flade del af etapen. På den sidste del af vejen mod Fermo dystes om point i den indlagte spurt på toppen af en lille bakke efter 155,7 km, og derefter fortsættes til målbyen, der ligger på toppen af en lille bakke.\nFermo passeres første gang efter 168 km, og uden at have passeret selve målstregen tager man herefter hul på en første rundstrækning, der er 19,3 km lang. Den inkluderer en nedkørsel samt Capodarco-stigningen (2,6 km, 6,0%, max. 18%), der er en af de klassiske mure. Den er ganske vist relativt jævn med en stigningsprocent på 5-7%, men har et stejlt stykke på 18% nær toppen, der kommer med bare 29,5 km til mål. Efter nedkørslen kører man endnu en gang op ad den stejle mur til Fermo, hvor man endnu en gang styrer uden om selve målstregen.\nDette er en helt klassisk Tirreno-Adriatico- etape af en type, som vi ikke har set det i flere år. Historien viser, at disse etaper både er ekstremt underholdende og næsten umulige at kontrollere. Det er bestemt ikke favorabelt terræn for en ren klatrer som Nairo Quintana, og der er næppe tvivl om, at Vincenzo Nibali drømmer om at gøre, som han gjorde for fire år siden, hvor han fik ram på Chris Froome på en lignende etape. Specielt hvis vejret er dårligt, kan etapen blive brutal, og de vanskelige nedkørsler vil spille en lige så stor rolle som stigningerne. Mange vil sikkert huske, hvordan en bange Bradley Wiggins skøjtede rundt på de regnvåde veje på en tilsvarende etape i regionen i 2013-udgaven af Giro d’Italia. Etapen har ikke en oplagt favorit, og derfor kan et udbrud sagtens holde hjem. Samtidig med, at klassementsrytterne vil sætte hinanden under pres, er stigningerne imidlertid ikke så slemme, at en formstærk Peter Sagan ikke kan hænge på. Således vandt han den berømte etape i 2013, og han har også tidligere vundet den tilsvarende etape til Chieti. Også Greg Van Avermaet vil have ambitioner på en dag, hvor både udbrydere, klassementsryttere og puncheurs vil være med i kampen om sejren, og hvor det er muligt at skabe ændringer i det samlede klassement.\nMed sine 159 km er etapen, der fører fra Ascoli Piceno til Civitanova Marche løbets korteste. Den indledes et stykke inde i landet, hvor terrænet er ganske kuperet. Efter at være kørt mod sydvest i et par kilometer sættes kursen mod nord det meste af dagen, og det stiger først jævnt i 17,2 km. Derefter efølger en kuperet strækning med flere mindre stigninger, inden en lang nedkørsel fører ned til bunden af Macerata-stigningen (3,7 km, 3,1%, max. 8%), der er den eneste kategoriserede udfordring og har top efter 84,7 km. Herefter følger endnu en ganske kuperet sektion med flere korte stigninger, indtil man når frem til Montefamo efter 102,2 km. Herfra sættes kursen mod øst, hvor man bevæger sig mod kysten. Undervejs er der to mindre stigninger, herunder en, der afsluttes med dagens første spurt efter 113,4 km. Det går imidlertid hovedsageligt nedad, indtil man rammer kystvejen efter 127,3 km.\nFeltet fortsætter herfra mod sydøst ad den helt flade kystvej, indtil man når målstregen for første gang efter 140,2 km. Her dystes der om point i den sidste indlagte spurt, og derefter afsluttes etapen med en omgang på en 15,2 km lang rundstrækning ved for målbyen. Første del af helt flad lang kysten, inden man drejer ind i landet for at køre op ad en ca. 2 km lang stigning, der stiger med 4,7% i gennemsnit og når et maksimum på 8% i bunden. Herefter følger en kort lille bakke, inden en teknisk nedkørsel leder tilbage til kystvejen, der følges i de sidste 4 km, der er stort set helt lige og flade med kun to helt bløde sving før den røde flamme. Opløbsstrækningen er 7,5 m bred.\nSprinterne har ikke mange muligheder i årets løb, så de vil være opsatte på at tage chancen på denne dag. I de sidste to år er det imidlertid lykkedes Peter Sagan at skabe ravage på denne etape, og det vil han helt sikkert prøve igen. For to år siden satte Tinkoff et hårdt tempo på en stigning relativt langt fra mål, og herved kom man af med de rene sprintere. Sidste år angreb en lille gruppe med blandt andre Sagan, Greg Van Avermaet, Zdenek Stybar, Michal Kwiatkowski og Fernando Gaviria på en bakke på den afsluttende rundstrækning, og de holdt akkurat feltet bag sig, inden Van Avermaet slog Sagan i spurten. Denne gang er den første del af etapen så hård og angrebslysten formentlig så stor, at det vil være et træt felt, der når de sidste bakker. Det er næppe en dag, hvor man kan angribe udefra, men man kan med et hårdt tempo komme af med flere af de rene sprintere. Etapen ender sandsynligvis i en spurt, men det er bestemt ikke sikkert, at det er alle de hurtige folk, der får muligheden for at teste formen inden Milano-Sanremo.\nCivitanova Marche var sidst vært for en etapeafslutning i 2008, hvor Oscar Freire slog Filippo Pozzato og Gerald Ciolek i en reduceret massespurt. Året inden slog Stefan Schumacher Andreas Klöden med bare ét sekund på en enkeltstart, mens Thor Hushovd var hurtigere end Alessandro Petacchi og Freire i massespurten i 2006. I 2002 var Petacchi hurtigste mand foran Freire og Robbie McEwen, mens Steven De Jongh spurtbesejrede Zbigniw Spruch, Fabrizio Guidi og Lars Michaelsen i massespurten i 1999.\nI første del af dette århundrede sluttede Tirreno-Adriatico altid med et fladt rundstrækningsløb i kystbyen San Benedetto del Tronto med Adriaterhavet, mens de enkeltstartskilometer, der måtte være, kom tidligere i løbet. Det format blev ændret efter 2010-udgaven, hvor Edvald Boasson Hagen blev den foreløbig sidste sprinter til at vinde i kystbyen.\nDe seneste seks udgaver af løbet er alle endt med en stort set identisk enkeltstart på den velkendte ud-og-hjem-rute langs Adriaterhavert i San Benedetto Del Tronto, og det vil igen være tilfældet i 2016. Dette års 10,05 km lange etape er en tro kopi af den, der er blevet benyttet i de senere år og er fuldstændig flad og stort set uden tekniske udfordringer.\nRytterne starter ved havnefronten og tager hurtigt efter starten et venstresving ind på kystvejen. Herfra er det helt simpelt. Første del består af en tur ned ad kystvejen, indtil man når et vendepunkt kort før 5 km-mærket. Undervejs passerer man mellemtiden, der tages efter 4,4 km. Rytterne foretager derefter en U-vending, og derefter går det lige ud ad kystvejen hele vejen tilbage til mål med kun et ganske let sving undervejs. De sidste 3 km foregår ad lange, brede, flade veje. 2500 m fra stregen er der en blød dobbeltkurve, og derefter er det en lang, lige, 8 m bred vej til mål.\nPå grund af den korte distance er afstandene typisk ganske små mellem klassementsrytterne, og med undtagelse af sidste år, hvor aflysningen af kongeetapen betød, at det blev en kamp om sekunder, har etapen ikke spillet den store rolle i kampen om den samlede sejr. Med en lang holdtidskørsel og en hård bjergafslutning er det også usandsynligt, at etapen i år bliver afgørende, men i et ugelangt etapeløb kan det hele blive afgjort på marginaler, og i det tilfælde vil enkeltstarten komme i spil, som den eksempelvis gjorde det i den spændende dyst mellem Vincenzo Nibali, Roman Kreuziger og Chris Horner i 2012. Klassementsrytterne vil imidlertid ikke være i spil til etapesejren, der altid bliver udkæmpet i en kamp mellem de helt store specialister og de store motorer, der kan benytte deres enorme kraft til at træde store gear og nå høje hastigheder på de lige, flade veje.\nI det lys er det ingen overraskelse, at Fabian Cancellara vandt de to første udgaver i 2011 og 2012, inden han blev slået af Tony Martin, Adriano Malori og Andrey Amador i 2013. I 2014 tog Malori den største sejr i sin karriere ved at slå giganterne Cancellara, Bradley Wiggins og Martin. I 2015 var Cancellara tilbage på toppen, da han fik revanche over Malori, som havde slået schweizeren på prologen. Sidste år var Cancellara helt suveræn, da han slog Johan Le Bon med hele 13 sekunder, mens Martin var yderligere 2 sekunder efter på tredjepladsen. Hans tid på 11.08 er rekorden, som folk som Rohan Dennis, Tom Dumoulin og Jonathan Castroviejo skal forsøge at slå.\nMed løbets nye status som en slags mini grand tour er det næsten svært at tro, at dette engang var et løb for puncheurs og klassikerryttere. Ganske vist betød aflysningen af kongeetapen, at vi i 2016 kortvatrigt vendte tilbage til fortiden og så en duel mellem Greg Van Avermaet og Peter Sagan, men det var en undtagelse. Tirreno-Adriatico er nu et løb for sande etapeløbsryttere, og det kræver en meget komplet ryttr at vinde Italiens næststørste etapeløb.\nI løbet af de syv dage bliver rytterne testet på alle områder, men som i en grand tour er det primært klatreegenskaber og tidskørslerne, der vil forme det endelige klassement. Da vinden sjældent spiller en rolle i Italien, bør 3. og 6. etape ikke spille nogen rolle i kampen om den samlede sejr, og heller ikke 2. etape vil spille nogen videre rolle. Den sidste stigning er slet ikke hård nok til, at de bedste ryttere kan tage tid på hinanden, så det handler alene om at holde sig til og undgå huller i en hektisk finale.\nDermed er det klart, at det vil være. 1., 4., 5. og 7. etape, der vil afgøre løbet, og umiddelbart er det onsdag og lørdag, der fremstår som de vigtigste dage. På en 22,7 km lang holdtidskørsel kan man tabe en del tid, og selvom sidste års udgave viste, at der næppe vil være de store forskelle mellem de bedste hold, kan de svage hold tabe meget. Sidste år tabte en mand som Joaquim Rodriguez således 50 sekunder, Ag2r med Domenico Pozzovivo satte 50 sekunder til, og selv et godt hold som Movistar med Alejandro Valverde mistede 30 sekunder. I et løb, der som regel afgøres med relativt små marginer, er det ganske meget. Mellem klassementsrytterne på de bedste hold bliver der ikke store forskelle, men er man på et svagt hold, bliver det praktisk talt umuligt at vinde samlet.\nDen allervigtigste etape er imidlertid kongeetapen. Monte Terminillo er et gedigent bjerg, specielt på denne tid af året, og som vi så for to år siden, kan der skabes store forskelle. Meget afhænger imidlertid af vinden. Sidst var der ganske hård modvind, og det var kun, fordi Nairo Quintana var suveræn, at der kunne vindes så meget tid. Faktisk sluttede de fleste af favoritterne i samme tid. I skrivende stund ser det imidlertid ud til, at der bliver medvind, og det skulle give klatrerne en god chance for at vinde tid. I det hele taget ser det ud til, at feltet i år får flot vejr bortset fra lidt regn mandag og tirsdag, og derfor bør der ikke være nogen risiko for endnu en aflysning af kongeetapen.\nEtapen til Fermo er svær at vurdere, men umiddelbart er den ikke helt så svær som mange tidligere etaper i regionen. En mand som Vincenzo Nibali vil sikkert prøve at udnytte sine mere alsidige evner til at sætte rivalerne under pres, men vi tvivler på, at det kan lade sig gøre - specielt ikke da vejret bliver godt. Finalen er eksplosiv, og derfor kan der sagtens opstå huller, men tidsforskellene vil sandsynligvis kunne tælles i sekunder.\nEndelig er der den sidste enkeltstart, der naturligvis også kommer til at spille en rolle. Historien viser imidlertid, at afstandene mellem klassementsrytterne er ganske små. Det er imidlertid muligt for store specialister som Tom Dumoulin og Rohan Dennis, der også kører klassement at vinde helt op til 40-50 sekunder på nogle af de mindre ryttere. Derfor er det en etape, hvor specialisterne kan vinde en del tid, men hvor forskellene mellem de fleste af rytterne vil være små.\nTrods rutens meget alsidige design er det vanskeligt at komme uden om, at Nairo Quintana må være den store favorit. Colombianeren er i særklasse løbets bedste klatrer, og han har vist, at han kan gøre stor skade på Terminillo-stigningen. I Volta a la Comunitat Valenciana viste han sin høje klasse som klatrer og dokumenterede, at formen er helt i top, og han er topmotiveret til hans sidste løb, inden han tager til Colombia for at forberede sig til Giroen.\nQuintana vandt ganske vist ikke Abu Dhabi Tour, men det skyldtes alene det taktiske spil på Jebel Hafeet-stigningen, der viste sig at være for let til Quintana. Monte Terminillo er meget sværere, og da der ovenikøbet vil være medvind, bør Quintana kunne tage en solosejr. Det største problem er igen, at Movistar ikke virker skræmmende i bjergene, men denne gang har han trods alt Andrey Amador og Daniel Moreno hos sig, og derfor bør vi undgå at se en gentagelse af det absurde scenarium fra Abu Dhabi, hvor en isoleret Quintana havde alle øjne rettet mod sig.\nQuintana bør komme godt fra start på holdtidskørslen, hvor Movistar med Andrey Amador, Alex Dowsett, Nelson Oliveira og Jonathan Castroviejo har nogle store motorer, og de bør ikke være langt efter de forreste. Selvfølgelig vil Quintana tabe lidt tid på enkeltstarten, men det bør ikke være mange sekunder til de værste konkurrenter. Da han bør være suveræn på Terminillo, har vi således Quintana som den klare favorit til en samlet sejr.\nHans værste rival kunne meget vel blive Thibaut Pinot. Franskmanden blev sat tilbage med sin sygdom i Valencia, men da han slog Alberto Contador på kongeetapen i Ruta del Sol, viste han, at han er tilbage på sit topniveau. Sidste år var Pinot en af de allerbedste ryttere i ugelange etapeløb, og han var bl.a. på podiet i Romandiet, der minder meget om dette løb. Specielt Terminillo-etapen er god for Pinot, der på papiret vel er løbets næstbedste klatrer, og han er motiveret til et løb, der er hans store forårsmål.\nI gamle dage ville man have afskrevet Pinot på grund af holdtidskørslen, men det er ikke længere tilfældet. FDJ har forbedret sig helt fantastisk, og blev sidste år en chokerende nummer 3 på 1. etape. I år møder de op med et meget stærkt hold med gode rouleurs, der ovenikøbet er blevet forstærket md Tobias Ludvigsson. Lægger man dertil, at Pinot blandt klassementsrytterne er en af de allerbedste enkeltstartsryttere, er det klart, at han er klar til at køre med om den samlede sejr. Kan FDJ slå Movistar på 1. etape, vil Pinot helt sikkert slå Quintana på sidstedagen, og så skal han ”bare” hænge på Quintana på Terminillo for at vinde samlet.\nTejay van Garderen fik en rigtig skidt start på sæsonen i Abu Dhabi Tour, hvor amerikaneren endte langt efter de forreste på grund af sygdom. Det stiller visse spørgsmålstegn ved hans niveau forud for løbet i Italien, men vi forventer, at van Garderen vil være tilbage på sit højeste niveau. Amerikaneren har tradition for at være meget stærk på denne tid af året, og forud for Abu Dhabi meldte han ud, at han følte sig meget stærk. Det har han siden gentaget, og i Italien finder han en rute, der passer ham fremragende.\nFørst og fremmest er BMC favoritter til at vinde holdtidskørslen, og det vil give van Garderen et solid forspring. Samtidig har han forbedret sin klatring voldsomt i de senere år, og selvom han havde et skidt år i 2016, viste han i starten af året, at han i dag er i stand til at følge de fleste. Terminillo er samtidig en meget regulær stigning, der burde passe ham som fod i hose. Hvis man endelig ihukommer, at van Garderen vil vinde tid på de fleste på den sidste enkeltstart, handler det altså bare om at begrænse tidstabet til Quintana på 4. etape, hvis han vil vinde samlet. Det er bestemt ikke umuligt for en mand, der altid kører stærkt i februar og marts.\nBMC har imidlertid også et andet kort at spille. Vi glæder os meget til at se Rohan Dennis i aktion i dette løb. Australieren satser i år på at udvikle sig til grand tour-rytter, og det betyder, at han har tabt sig voldsomt. Tilsyneladende har det allerede givet pote, idet han klatrede helt fantastisk i Tour La Provence, hvor han klart var løbets stærkeste mand. Da BMC med stor sandsynlighed vinder tid på holdstidskørslen, og da Dennis er favorit til at vinde enkeltstarten, vil han have en solid buffer at tære på på kongeetapen, og det store spørgsmål er, om han nu klatrer nok til at klare den. Det er klart, at Terminillo er en voldsom udfordring sammenlignet med det, han var oppe mod i Provence, og feltet er også meget stærkere. Vi er imidlertid så imponerede over Dennis’ form, at vi bestemt ikke vil udelukke, at han kan vinde samlet.\nTrek stiller til start med Bauke Mollema, der med den samlede sejr i San Juan samt den fine fjerdeplads i Abu Dhabi i den grad bygger videre på de fine takter, han viste sidste år. I Abu Dhabi bekræftede han igen, at formen er helt i top, og han bør være en af de allerbedste på 4. etape. For to år siden blev han nummer 2 på Terminillo, og siden da er han blevet en langt bedre klatrer. Mest interessant er det imidlertid, at han er blevet så god på enkeltstarterne, og sidste etape minder meget om enkeltstarten i San Juan, hvor han kørte overraskende godt. Hvis man dertil lægger, at Trek faktisk stiller man et ganske fint hold til holdtidskørslen, har han forudsætningerne for at gøre det godt. Desværre kommer han måske til at tabe lidt for meget tid på 1. etape, og derfor skal han køre offensivt på linjeløbsetaperne.\nSom led i sin satsning på Giro d’Italia stiller Geraint Thomas denne gang til start i Tirreno-Adriatico. Han er traditionelt en af de allerstærkeste i Paris-Nice og plejer at være flyvende på denne tid af året. I år har han imidlertid ikke kørt siden Tour Down Under og har i stedet trænet i Sydafrika med Chris Froome, så ingen ved, hvor han står. Det vil imidlertid være en overraskelse, hvis han ikke er på et højt niveau. Normalt klatrer han ikke godt nok til at følge de allerbedste på Terminillo, men med sin nye satsning på etapeløbene kan vi forvente at se fremskridt, og stigningen passer ham under alle omstændigheder godt. Samtidig er han stærk på den sidste enkeltstart. Thomas’ store problem er, at Sky ikke stiller med det bedste hold til 1. etape, og det kan blive vanskeligt at hente den tabte tid i bjergene, hvor han må formodes at køre defensivt.\nVi glæder os meget til at se Primoz Roglic i dette løb. Sloveneren vandt i suveræn stil Volta ao Algarve, og det bringer ham i en god position til også at køre med om sejren her. 7. etape mindre meget om enkeltstarten i Algarve, hvor han blev en fantastisk nummer 3, og derfor kan han ventes at hente tid på stort set alle sine rivaler her. Samtidig stiller LottoNL-Jumbo med et meget stærkt hold til 1. etape, og dermed vil Roglic have en buffer til de fleste, som skal forsvares på 4. etape. Oprindeligt var han faktisk klatrer, men han har ikke rigtigt vist sig i de høje bjerge, siden han kom på WorldTouren. Han viste imidlertid klatreegenskaber i Algarve, hvor han kørte fremragende. Her er stigningen betydeligt hårdere, og det udestår stadig at se, hvordan han håndterer de høje bjerge, men hvis han stadig kører opad, som han gjorde, da han vandt Slovenien Rundt, er der ingen grund til, at han ikke kan køre med om sejren i Tirreno.\nTom Dumoulin har i både Abu Dhabi og Strade Bianche vist, at han er kommet til Europa i storform efter at have trænet i Sydafrika, og at hans fokus på klatring har båret frugt. Sammen med Dennis og Castroviejo er han samtidig favorit på enkeltstarten, og dermed har han umiddelbart gode kort på hånden. Selvom Terminillo passer ham godt, må han imidlertid formodes at tabe tid til de allerbedste på 4. etape. Samtidig har Sunweb ikke det allerbedste hold til holdtidskørslen, og selvom de helt sikkert vil forsvare sig fint, vil Dumoulin nok tabe for meget tid på 1. og 4. etape til, at han kan vinde samlet.\nEn af de ryttere, der har den største chance for at matche Quintana på 4. etape er Adam Yates. Briten viste fremragende form, da han vandt GP Industria, og derfor er han utvivlsomt klar til at køre efter sejren på kongeetapen. Yates’ store problem er naturligvis, at han kører en dårlig enkeltstart, og han vil tabe en del tid på 7. etape. Dertil kommer, at Orica-Scott ikke stiller med det bedste hold til holdstidskørslen, og her vil han også tabe tid til de bedste. Han ser ud til at have formen til at køre med om sejren i bjergene, men om det er nok til at vinde samlet er tvivlsomt.\nMikel Landa og Diego Rosa viste storform i Ruta del Sol, og vi formoder, at de er endnu skarpere i dette løb. Desværre ødelagde et styrt Rosas chancer i Strade Bianche, hvor vi ikke fik mulighed for at se hans form. Begge må imidlertid formodes at være blandt de bedste på 4. etape. Som sagt har Sky desværre ikke det bedste hold til 1. etape, og dertil skal lægges, at de begge taber tid på 7. etape. Det gør det vanskeligt for dem for alvor at tro på den samlede sejr.\nVincenzo Nibali er dobbelt vinder af dette løb, og han har ikke lagt skjul på, at han vil gøre sit bedste for at vinde igen. Desværre synes han ikke at være i sin bedste form. Han var bestemt ikke imponerende i Abu Dhabi, men den største skuffelse var nok, at han ikke kunne følge Yates og Rigoberto Uran i GP Industria. Han har forbedret sig på korte, flade enkeltstarter, hvor han nu kan vinde tid på de fleste, men Bahrain vil desværre tabe tid på holdstidskørslen. Vi tvivler på, at Nibali har formen til at vinde al den tid tilbage på 4. etape. På den anden side er Nibali en klasserytter, og hvis formen begynder at vise sig, er han en af de få, der faktisk kan matche Quintana i bjergene.\nDet samme kan Fabio Aru, der i Oman og Abu Dhabi har vist, at han i år er i fremragende form. Desværre er der lidt for mange tidskørsler i dette løb til, at det er realistisk at tro på sejren. Sidste etape passer slet ikke Aru, som trods sine fremskridt i kampen mod uret, vil tabe tid. Dertil kommer, at Astana - selvom de egentlig har et fornuftigt hold - vil sætte tid til på 1. etape. Aru har helt sikkert formen til at køre med om sejren på 4. etape, men han taber for meget tid på tidskørslerne til at vinde samlet.\nMichal Kwiatkowski har fundet årsagen til sine problemer i de seneste år. Det viste sig at være overtræning, og derfor er polakken nu tilbage på sporet. Det viste han med sine imponerende bedrift i Strade Bianche, og han er dermed i form til dette løb. Han vil vinde tid på enkeltstarten, men Terminillo er nok alligevel for svær en stigning til, at han kan følge de bedste. Dertil skal lægges, at Sky som sagt ikke stiller med det bedste hold til 1. etape, hvor han nok vil tabe lidt tid til flere af rivalerne.\nMed sejren i Abu Dhabi viste Rui Costa igen, at han er i absolut topform. Desværre passer dette løb ham yderst dårligt. UAE har således et skidt hold til 1. etape, og Costa er heller ikke specielt stærk på en kort, flad enkeltstart. Hvis man dertil lægger, at han ikke er ren klatrer, og derfor er i forsvarsmode på 4. etape er det vanskeligt at forestille sig, at den ellers formstærke portugiser kan vinde samlet.\nSimon Spilak var i 2015 en af verdens allerbedste i ugelange etapeløb, og efter et sygdomsramt 2016 er der indikation på, at han måske er på vej tilbage. Desværre er ruten her ikke god for ham. Han er fremragende på kuperede enkeltstarter, men han har det svært på korte, flade enkeltstarter som denne. Dertil kommer, at Katusha vil tabe for meget på 1. etape til, at han kan vinde samlet.\nEndelig vil vi pege på Rigoberto Uran. Colombianeren viste i GP Industria, at han nærmer sig topformen frem mod klassikerne, der er hans store mål. Derfor har vi store forventninger til ham på 4. etape. Desværre er enkeltstarten, der tidligere var han styrke, nu pludselig hans helt store svaghed. Da Cannondale samtidig ikke kører de bedste holdtidskørslen, vil han tabe for meget på tidskørslerne til at være i spil til den samlede sejr.\nI år kører næsten alle danskerne Paris-Nice, og derfor er Søren Kragh Andersen ene om at repræsentere os i Tirreno-Adriatico. Kragh skal primært arbejde for Tom Dumoulin og køre spurter for Ramon Sinkeldam, men efter den flotte sejr i Oman må han være opsat på at se, hvad han kan gøre på 2. etape, der burde passe ham som fod i hose. Måske gør bakken i finalen, at han også kan få lov at spurte på 3. eller 6. etape, og han vil helt sikkert også køre efter en top 10 på den afsluttende enkeltstart.


Lash Lift er en helt ny teknologi, hvor vipperne bues på en mere skånsom måde, ved hjælp af silikone puder, der lægges på de øvre øjenlåg.\nVipperne løftes forsigtigt op og fæstes ved hjælp af en vandbaseret gel. Derefter påføres perm gel i 5-7 min og derefter en setting lotion i 7-10 min, som herefter neutralisere. ønskes en mere intensitet af vipperne, farves de, mens de endnu sidder fæstnet på silikonepuderne. Vipperne frigøres fra silikonepuderne og renses for gel.\nLash Lift er for dig, der ønsker at få det fulde ud, af dine egne øjenvipper og få dem til at se længere, smukkere og mere voluminøse ud – på en naturlig måde.\nVed et Lash Lift løftes og bukkes øjenvipperne skånsomt og giver flot naturligt look, med lang holdbarhed fra 6-8 uger. Ønsker du et konstant buk, anbefales det at du gentager processsen, efter ca 5 uger, da der vokser nye vippehår frem, som så ikke vil have effekten af bukket.\nNYHED ORGANIC LASH BOTOX\nBehandlingen genopbygger og styrker hårdt beskadigede hårfibre med koncentrerede aktive ingredienser,\nsåsom organisk jojobaolie, kamelina frøolie, nigella frøolie og silkeproteiner, der sikrer fugtgivende,\ngenopfyldning, reparation og foryngelse af øjenvipper fra første brug. Den tilføjer fantastisk glans og\nblødhed. Fås sammen med din Lash Lift behandling.\nderefter kan du rense, bruge makeup, og bade, som du plejer.\nØnsker du længere og fyldige vipper, forhandler vi Sanzi Vippeserum i klinikken.\nSanzi Beauty eyelash growth serum er til dig, som ønsker længere, fyldigere og stærkere øjenvipper på en sund og effektiv måde. Med den patenterede peptid formel i Sanzi Beauty, samt de ekstra tilsatte komplekse ingredienser, giver du dine øjenvipper det bedst mulige produkt, til at opnå det bedste resultat for dine øjenvipper. Ved at smøre serummet på rødderne af dine øjenvipper en gang dagligt, stimulerer du hårsækkenes vækst og vil efter 6-16 uger kunne se, at dine øjenvipper bliver længere, fyldigere og stærkere.*\nSanzi Beauty eyelash growth serum er simpel og let at anvende, du skal blot med et penselstrøg smøre serummet på den øverste vippekant en gang dagligt. Før du smører serummet på, skal du rense dine øjenvipper fri for olier og makeuprester, så hårsækkene lettere kan absorbere serummet. Derved opnår du det bedste resultat for dine øjenvipper.* Vi anbefaler, at du smører serummet på dine øjenvipper om aftenen, efter du har renset dine vipper.\nDet peptid kompleks som er i Sanzi Beauty eyelash growth serum, er sammensat af biotilgængelige lipo-oligopeptider. De har bl.a. den virkning, at de stimulerer og booster keratindannelsen i hårsækkene. Derved opnår du, med den patenterede peptid formel, samt de ekstra tilsat komplekse ingredienser i Sanzi Beauty, at dine øjenvipper bliver længere, fyldigere og stærkere, idet de hjælper din naturlige vækst af øjenvipperne.*\nINCI: Aqua, Glycerin, Arginine, Propylene Glycol, Hydroxyacetophenone, 1,2-Hexanediol, Lactic Acid, Sodium Hyaluronate, Cucurbita Pepo Seed Extract, Echinacea Angustifolia Extract, Disodium EDTA, Caprylyl Glycol, Benzoic Acid, Sodium Benzoate, Myristoyl Hexapeptide-16, Myristoyl Pentapeptide-17, Dechloro Dehydroxy Difluoro Ethylcloprostenolamide


▷ Bestil Skjolds Auto ⇒ Find webshop\nEn lang række netbutikker i Danmark tildeler nu om stunder et bredt udvalg af fragtløsninger. En der er meget populær er i vore dage levering til en pakkeshop, hvor det er nemt for dig at hente de bestilte varer når der er tid til det. Metoden er altså ekstremt smertefri, og tit desuden den mindst kostelige type af levering ved køb af Skjolds Auto.\nDu bør omvendt foretrække at bestille varerne til levering hjem til dig privat eller ud til din arbejdsplads. Fragtløsningen bliver gennemsnitligt en anelse mere pebret, men endvidere i høj grad nem. Den mindst kostelige leveringstype er dog at hente ordren selv, men dette kræver at du har bopæl tæt på netshoppens arbejdslager.\nLeveringsdygtigheden på kan være ekstremt relevant forudsat du har brug for dine nye produkter øjeblikkeligt, så herved er det relativt væsentligt at man kontrollerer den anslåede leveringstid for det pågældende produkt.\nEn lang række online butikker reklamerer med 1 dags levering på mange af butikkens varer, eksempelvis Skjolds Auto, som trods alt står og falder med at ordren lægges forinden et angivent klokkeslæt, så de garanteret kan nå at få ordren pakket forud for at de pakkeansatte drager hjemad.\nNogle få internet forhandlere garanterer fragt uden omkostninger, men i de fleste tilfælde er det så nødvendigt at man handler for et konkret beløb. I øvrigt skal man overveje den mindst kostelige fragtmetode, der gerne – hvad end du befinder sig i København, Dragør eller Assens – vil være at få dem til at køre din pakke til et afhentningssted.\nDet er ekstremt ukompliceret for forbrugerne at søge sig frem til priser på forskellige butikker på nettet, og ergo har mange online firmaer fundet det nødvendigt at formindske salgspriserne på en række af deres varer – til piger og drenge, og samtidig også til herrer og damer – betragteligt, og endda nogle gange byde på levering uden beregning.\nDet kan dog til hver en tid være smart at kontrollere et par online butikker efter rabatkoder på Skjolds Auto forinden du handler, sådan at man er usvigeligt sikker på at indhente den skarpeste pris.\nMan må dog være klar over, at i tilfælde af at en netshop reklamerer produkter til en salgspris som kan ses som helt ekstremt tiltalende, bør det tit være en varsel om en svindel netshop. Shopping med kort er dog indbefattet af en ordning, hvilket begunstiger os overfor snydagtige online virksomheder.\nVi slår generelt et slag for køb med kort eller MobilePay. Alternativt burde du vælge en løsning fra for eksempel ViaBill, for så vidt du foretrækker at afbetale omkostningerne i flere bidder.\nInden folk handler hos en netshop kan man reelt få overblik over virksomhedens handelsbetingelser, dog er det typisk ikke super interessant.\nAlternativet kunne derfor være at tjekke hvorvidt online webshoppen er godkendt af e-mærket, grundet at det burde være et sympol på at e-firmaet overholder de gældende danske regler, samt at den regelmæssigt ses til af jurister der har megen viden om lovene på området. Desuden tilbydes du mulighed for at få bistand, hvis du forvoldes vanskeligheder i processen med dit køb.\nTilsvarende er det at foretrække at køberen er sat ind i de grundlæggende retningslinjer der kan have betydning for ordren, f.eks. den ombytningspolitik internet shoppen benytter. I den relation er det virkelig essesentielt, at man stadig bibeholder sin kvitteringsmail, så man altid kan vidne om sin bestilling af Skjolds Auto, uanset om du leder efter en vare til en mand eller kvinde.\nTrustpilot yder i højeste grad relevante muligheder for at tolke en hel del aktuelle forbrugeres iagttagelser og på grund af dette anbefaler vi, at du studerer online virksomhedens bedømmelser af Skjolds Auto forinden du bestiller.\nFacebook giver dig lige så vel en del stabile metoder til at få en idé om online virksomhedens kundetilfredshed. Desuden ses en række e-forhandlere hvor folk kan registrere en anmeldelse af købsoplevelsen, som tillige må bruges til at få et indblik i tidligere kunders oplevelser.\nVores side er finansieret af reklameindtægter. Vi har faste samarbejder med en lang række e-shops når vi fremviser forretningernes tilbud, og modtager betaling såfremt du fuldfører en bestilling.\nAnvisninger angående tilbud og internet foretagender opretholdes nu og da, men vi tager ikke ansvar for ændringer der er blevet udarbejdet siden vi sidste gang opdaterede sidens data.


Tilmeld dig Små Oasers nyhedsmail og download gratis 2 numre fra den kommende cd med Små Oaser\nDen 7. april i smukke omgivelser spillede Små Oaser til VUC-kongres i Smålandshavet ved Næstved. Temaet for kongressen var ”Positiv psykologi og anerkende pædagogik”. Små Oasers musikere deltog også i arrangementet som oplægsholdere og talte ud fra deres egne erfaringer og videnskabelige indsigter om musik og lyds indvirkning på den menneskelige psyke og indflydelse på innovation, refleksion og læring.\nI den smukke samlingssal hvor deltagerne holdt pause, arbejdede og reflekterede, fik deltagerne mulighed for at lade hjernen bearbejde indtryk og informationer til tre timers Oase-musik. Interessen for Små Oaser virkede ikke til at blive dalende med tiden. Nogle talte med musikerne og kiggede på de mange instrumenter, musikerne havde taget med, andre arbejdede i grupper, diskuterede, og nogle tog sig en afslappende refleksionstid.\nDeltagernes reaktioner var forskellige, men positive overfor Små Oaser. Nogle beskrev musikken som afslappende og behageligt og følte sig godt tilpas. Andre mente, at musikken gav dem mere energi og lyst til at kommunikere mere med deres kollegaer. Små Oasers musikere havde en yderst positiv oplevelse og nød at spille for kongressens deltagere.\nPage last updated: 05/03/15\nFILMMUSIK TIL VIRKELIGHEDEN · Mobil: + 45 26 71 79 54 · © 2011 Smaa Oaser · info@smaaoaser.dk


Ifølge den danske miljøorganisation Verdens Skove er det ikke soja, der bruges til at producere tofu og andre sojaprodukter, der er skyld i store regnskovsafbrændinger. Synderen er den soja, der bruges til dyrefoder til kødproduktion.\nMiljøorganisationen Verdens Skove mener, at der skal skrues op for mere direkte foderprodukter med soja i stedet for dyrefoderproduktion, for at lette presset på især den sydamerikanske regnskov. Foto: Pixabay\nEfterspørgslen på soja steget markant på verdensplan gennem de seneste årtier. Fra 1999 til 2019 er produktionen fordoblet på verdensplan, og i Sydamerika, som er en af verdens største producenter, er produktionen tre gange større nu end for 20 år siden. Denne markante stigning er kommet på bekostning af først og fremmest Amazonas mens også andre økosystemer. Det høje forbrug af soja i verden skulle efter sigende


Opsyn med badeborgen\nVelkommen til Dyvig Bådelaugs hjemmeside\nDenne hjemmeside er medlemmernes fælles informations kanal.\nPå siden findes blandt andet ind- og udmeldelses blanketter, som udfyldes on-line.\nPraktiske informationer til vores gæstesejlere findes på siden "Dyvig havn"\nHusk at medlemskab som aktivt medlem også gælder for vores ægtefælle/samlever. Det er en betingelse at begge parter har samme adresse. Hvis du ønsker at gøre brug af denne rettighed, skal du sende navnet på din partner til Erhard Thomsen, som holder vores medlemskartotek opdateret. Send mail\nKlik på logo for gå\nDe næste 2 arrangementer\nVisens Skib lægger til kaj i Dyvig Bådelaug og spiller glad musik krydret med sjove anekdoter og vits. Se mere: https://visensskib.dk/\nBadeborgen blev indviet mandag den 4/7\nJørgen bød velkommen til alle fremmødte. Han fortalte at Dyvig Bådelaug havde fået en badeborg foræret af Bent Jensen (Linak) sammen med Ulf Nørulf og Rolf Nørulf (Brdr. Nørulf) Det var en gave, som blev en stor udfordring for Bådelauget. Bestyrelsen og mange medlemmer fik opgaver. Der skulle skaffes tilladelser fra Kystdirektoratet og andre myndigheder og der skulle skaffes adgang til anlægget. Det medførte at vi nu fik anlagt en fin bro over stenmolen. Der skulle støbes ankerklodser og til sidst skulle det hele monteres i vandet. Jørgen sagde tak til vores 2 sponsorer og alle de frivillige, som havde udført det store arbejde. Derefter blev der uddelt grillpølser og øl/vand.\nBadeborgen blev taget i brug med det samme.\nMorten fra festudvalget blev en populær mand!\nBent, Lene og Ulf på den nye gangbro.\nPasning af badeborgen.\nAnlægget skal efterses jævnligt og det bliver udført af en gruppe af frivillige. Der er lavet en turnusplan, som kan ses her. Skemaet kan også tilgås via en underside til badeborgen.\nJunior Stævne i Dyvig Bådelaug\nVideoen er optaget af Leif Møller\nI weekenden 24-26 juni afholdt Juniorafdelingen i Dyvig Bådelaug sommerstævne. Der blev også sejlet efter mørkets frembrud, som man kan se på denne stemningsfyldte video.\nArrangementer på land, sommer 2022\nI juli og august måned bliver der afholdt 14 forskellige events for både børn og voksne. Der er Strikke Café, fælles gåture og meget mere. Se alle tilbud her\nSkt. Hans aften i Dyvig Bådelaug 2022\nFoto: Karin Thorsager\nI et usædvanligt dejligt sommervejr holdt Dyvig Bådelaug et velbesøgt Sankt Hans arrangement. Der var grillmad fra Holm Pølser og en fin båltale af Jørgen Hornshøj. Fik du ikke hørt talen kan du læse den her.\nNye interesserede børn/unge kan møde op hver tirsdag klokken 17:30\nVi har brug for at kende din fødselsdato til vores medlemsliste. (Til brug ved registrering hos Dansk Sejlunion). Vi har heldigvis oplysningen fra de fleste medlemmer, men ikke fra dem, som er indmeldt i 2021 og heller ikke fra dem som har tilmeldt deres samlever. Send venligst en mail til vores kasserer, Erhard Thomsen, hvis du ikke har indsendt oplysningerne tidligere.\nFredag den 5' november mødte 51 glade medlemmer op til årets Afriggerfest. Det var ny deltager rekord!\nFestudvalget havde pyntet festligt op, og havde arrangeret forskellige udfordrende konkurrencer. Dusco leverede musikken med sædvanlig sikker hånd, der var noget at synge med på og danse efter.\nAftenen sluttede af med røde pølser.\np.s. klik på billederne herunder, så fylder de hele skærmen.\nKlubmester 2021: Leif Melchior\nDer blev afviklet 11 onsdags sejladser i 2021. Inden sidste sejlads var der 2 både som delte en 1' plads, 2 både som delte en 2' plads og 2 både som delte en 3' plads. Der var derfor stor spænding om resultaterne på den sidste aften. Det ændrede ikke på stillingen for de 2 første både, som stadig havde samme pointtal. Men Leif Melchior og hans besætning løb med sejren da man talte op hvem der havde flest 1' pladser i årets løb. På den samlede 2' plads kom Henrik Sperling.\nJohn overrækker vin til årets dommere som tak for indsatsen.\nTak til kaffe pigerne 2021\nIngen onsdagssejlads uden kaffe og ostemadder. Her er pigerne som stod for den opgave i 2021\nVores sponsorer. (Klik på logoet for at gå til deres hjemmeside.)\nStøt vores sponsorer, de støtter os !\nDyvig set fra oven\nFoto: Lars Laufer\nMjelsvig og Dyvig\nFoto Kent Münch\nUDSKRIVNING AF SIDER FRA HJEMMESIDEN:\nI bunden af hver side findes en knap kaldet “Udskriv denne side” Tryk på den og du får et nyt vindue som viser hvordan et print ser ud. Du kan fravælge dele af siden som du ikke vil udprinte.


Slip af med din rømmetrang - stemmeklar.dk\nBlog #13: Derfor slider du på din stemme, når du rømmer dig\nPrøv en gang at rømme dig\n...kan du mærke, at du spænder i halsen, når du gør det?\nHvis ikke du kan mærke det, så prøv at rømme dig, mens du har din ene hånd på struben.\nPrøv så en gang at hoste\n...kan du mærke, at nu spænder du noget mindre i halsen?\nDet er en af grundene til, at det slider så vanvittig meget på din stemme, når du rømmer dig. Og hvorfor det trods alt er bedre at hoste.\nFor når du taler eller synger, handler det om at holde ansatsrøret (som er den del af luftrøret, hvor stemmen dannes og formes) så afspændt som muligt.\nOg når du rømmer dig, sker der en kraftig sammensnøring lige præcis her. Og denne sammensnøring begrænser dine stemmelæbers bevægelsesfrihed, og så er det, at du hurtigt bliver hæs eller træt i din stemme, eller at det i det hele taget bare føles anstrengende for dig at bruge stemmen.\nSÅ at rømme dig, er virkelig en dårlig vane, som jeg kan anbefale dig at slippe, hvis du vil have en stærk, klangfuld og uanstrengt stemme.\nEffekten ved at rømme dig, er alligevel også kun cirka lige så langvarig, som at tisse i bukserne. For når du rømmer dig, får du godt nok fjernet den umiddelbare irritation i halsen, så stemmen bagefter føles klarere, men du sætter samtidig slimproduktionen i vejret, så der hurtigt vil opstå en ny irritation, og så kan du holde dig selv beskæftiget....\nDet er naturligvis nemmere sagt end gjort at få brudt den dårlige vane, men så snart du begynder at modstå fristelsen til at rømme dig, vil du opleve at trangen mindskes.\nOg der er heldigvis et par tricks til hvad du kan gøre, når trangen melder sig:\n1. For det første kan du prøve bare at lade det være. Prøv at se hvad der sker. Tal eller syng videre, og tillad stemmen at "skratte" lidt - det går som regel hurtigt væk igen.\n2. Generer det for meget, kan du drikke lidt vand, eller også bare synke et par gange. Et andet trick er at tage en halspastil, når trangen til at rømme dig, bliver for uimodståelig.\n3. Og er det ikke nok, så husk at det er bedre at hoste end at rømme dig. Og vigtigt BONUS-TIP: hvis du løfter hagen lidt op, idet du hoster, er det endnu mere skånsomt for din stemme.\nGod fornøjelse med at slippe rømmetrangen, jeg ved du kan!\nOg slipper den ikke så let, så husk at jo bedre du bruger din stemme, jo mindre rømmetrang, og er du i tvivl om hvordan du kan bruge din stemme bedre, så book et gratis og uforpligtende stemmetjek.\nDu kan også kigge videre herinde på min blog, hvor du bl.a. finder min guide: "De 5 gode stemmevaner".


Eksperter i tag og tagrender i Hjørring Kommune, Nordjylland - de 15 bedste eksperter | Houzz\n11 eksperter i tag og tagrender i Hjørring Kommune, Nordjylland\nHjørring Kommune / 50 km\n1 – 11 af 11 eksperter\nStår du foran en tagrenovering eller større reparation af dit tag, vil du med garanti have en lang række spørgsmål, som du gerne vil have besvaret – eller have hjælp til. Kan du ikke selv overskue projektet, er det heldigvis sådan, at du kan hyre en tækkemand eller taglægger i Hjørring Kommune, Nordjylland til at ordne det for dig. Vedkommende har stor ekspertise på området, og vil med garanti kunne hjælpe dig ud af den knibe, du eventuelt må stå i. Om du skal have kontakt til en taglægger eller tækkemand til din tagrenovering, afhænger helt og holdent af hvilket type tag, du har liggende. Vedkommende kan ligeledes også hjælpe dig, hvis du har problemer med dine tagrender, eller gerne vil have installeret nogle nye.\nSkal jeg tage kontakt til en taglægger eller tækkemand i Hjørring Kommune, hvis jeg skal have repareret mit stråtag?\nSom du sikkert har fundet ud af, eller snart vil finde ud af, så er et nyt tag et ganske stort projekt at kaste sig ud i. Det kan godt lade sig gøre at udføre det selv, hvis man har erfaringen, men ellers er det mere end fornuftigt, at du vælger at overlade det til en professionel taglægger i Hjørring Kommune. Tagdækning er en kunst i sig selv, og det kræver en del erfaring at kravle rundt på øverste etage og montere nye tagplader eller tagpap. Derudover kan taglæggeren give dig rådgivning omkring valg af tag – der findes mange forskellige på markedet, og derfor er det meget rart at få rådgivning fra en, som arbejder med det dagligt. Dermed er du i højere grad sikret, at du får det bedste resultat – og at du kommer frem til det resultat, du hele tiden har forestillet dig.\nHvordan finder jeg frem til den rette taglægger i Hjørring Kommune?\nDet er naturligvis en fremragende ide at overveje visse ting, inden du aftaler et møde med en taglægger i Hjørring Kommune, Nordjylland. For at vedkommende kan guide dig hen til den rette løsning, er det nødvendigt, at du tager stilling til udseendet og kvaliteten af det nye tag, du gerne vil have lagt. Det gør det meget nemmere for taglæggeren at rådgive dig, så du får det, du gerne vil have. Det er også med til at forhindre misforståelser, da du har gjort det klart, hvad det er, du gerne vil have. Herfra kan I lettere snakke frem og tilbage omkring, hvad der er bedst, og hvordan i sammen kommer frem til det ønskede resultat.\nInden du hyrer en ekspert i tag og tagrende i Hjørring Kommune, kan du gennemse vores netværk af 11 eksperter i tag og tagrender. Læs kundeanmeldelserne, tjek deres forrige projekter og bed om et tilbud fra de bedste eksperter i tag og tagrender i nærheden af dig.


SyncVR Medical bygger den største Virtual Reality Healthcare Platform i Europa og er aktiv i over 75 sundhedsinstitutioner i Holland, Tyskland, Danmark og Belgien - fra VR til reduktion af smerter til COVID-rehabilitering ...\nDet hele startede med en lille, lille idé: kunne VR have en positiv indvirkning på patienter under kemoterapi? Ingen troede på vores underlige planer, patienter blev sat under VR-magi så markant, at vores daværende team-of-2 fortsatte rejsen.\nHvad handlede den første pilot om? Se det her på hollandsk:\nOg så blev tingene større: ikke kun onkologiafdelingen på 1 hospital ville bruge VR, men andre afdelinger begyndte at blive interesserede ... Og andre hospitaler hørte også om det. Åh, og så hørte rehabiliteringscentre om SyncVR såvel som ældreplejehjem, private praksis og til sidst Belgien, Danmark, Tyskland og andre europæiske lande, som vi nu arbejder med.\nFå et indblik i holdet\nSelvom tingene har ændret sig og vil blive ved med at ændre sig, vil vores mission ikke: forbedre sundhedsydelser med Virtual Reality\nOg hvem får alt dette til at ske? Et episk team af unge, energiske mennesker, der ønsker at have en indflydelse på folks liv frem for alt andet. Legende, nysgerrighed og lidt underlighed er til stede i hver enkelt af os, og hvis du bliver begejstret for dette under læsning, kan vi endda åbne vores virtuelle dør for dig!\nEt par statistikker om holdet:\nHavde ingen tidligere erfaring med VR, før jeg blev medlem af SyncVR\nForetrækker Ringenes Herre over Harry Potter\nNyd pizza, øl og / eller en kombination af begge dele\nEr du interesseret i at deltage i denne gruppe mennesker? Lad os vide om det [email protected], og kig på forhånd på vores jobwebsted:


Loveless - Mord i Blackwater | Litteratursiden\nI første bind ”Hjemkomst” kom Wes Cutter tilbage efter at have tilbragt den sidste del af borgerkrigen i en nordstatsfangelejr.\nHer i bind to er han blevet udnævnt sherif i Blackwater af en yankee, selvom - eller måske fordi - han er hadet og frygtet af byens indbyggere. Det er en stilling han udfører med grum brutalitet og uden kærlighed. Så myrdes og parteres et ægtepar brutalt, og nu skal Cutter forsøge at finde frem til morderen. Men det er ikke så simpelt, for alle har noget på hinanden efter borgerkrigens rædsler, og Cutter selv kunne såmænd være den skyldige…\n’Mord i Blackwater’ er skrevet af Brian Azzarello, som bl.a. har stået bag tegneserien John Constantine. Tegningerne står Marcelo Frusin, Danijel Zezelj og Werther Dell’edera for, og de gør det godt. De første tre korte historier: ’Mens jernet er varmt’, ’Krigsenkerne’ og ’Krigsstier’ er tegnet kantet og på mørk baggrund, mens hovedhistorien ’Mord i Blackwater’ er holdt i klare, skarpe tegninger på hvid baggrund.\nDet er grumt og voldeligt, men det er også velfortalt og veltegnet, selvom man skal holde tungen lige i munden for at følge historien. Jeg er i hvert fald blevet fanget ind af Cutter og Blackwater og glæder mig til 3. bind kommer.


Julegavetips - B.T. Rabatkoder\nVi hjælper dig med at spare penge i julen 2020!\nMed julerabatter fra de største netbutikker kan du handle julegaver og julemad meget billigere! Skyd julen 2020 i gang sammen med os på BT rabatkoder, hvor vi har samlet alle de gode juletilbud og rabatkoder.\n25% når du køber 3 produkter fra Lancome\nOp til 70% rabat på over 7.000 styles!\nOp til 50% rabat + 15% EKSTRA rabat på Outlet med denne rabatkode\n10% rabat på din bestilling med denne rabatkode\nMange netbutikker har særlige juletilbud og kampagner. Du kan på BTs rabatkodeside se alle de aktuelle juletilbud og kampagner samt få rabatkoder til mange sider. Med en rabatkode kan du spare på din bestilling.\nEr budgettet lidt stramt i år, så kan du i de fleste netbutikker filtrere din søgning, så du kun får vist gaver til en øvre prisgrænse. På den måde kan du allerede fra starten sortere fra i udvalget og finde noget som passer til netop dit budget. Husk også at tjekke BTs rabatkodeside for rabatkoder som kan give dig en rabat på dit køb.\nPublisert: 01.11.2017 - Opdateret: 30.11.2020


Allan Falk 2009-2010 - Tegneserie - Gucca.dk\nAllan Falk 2009-2010 - Duchâteau - Tegneserie\nSidste duel, 77 kalder, Jagten på den gyldne grif. Tre albumhistorier med Allan Falk (de tre sidste som blev tegnet af Tibet). Allan Falk er en fransk-belgisk tegneserie om journalisten Allan Falk... Læs mere.\nSidste duel, 77 kalder, Jagten på den gyldne grif.\nNår man handler online er sikkerhed utrolig vigtig, og det er selvfølgelig noget, Gucca prioriterer højt. Med NETS godkendelse af vores løsning for betaling online, har vi fået den største garanti for, at sikkerheden bag din betaling på Internettet er i orden. Derfor er køb og betaling online helt sikkert hos os.\nVi har altid 30 dages fuld returret, og det er lige meget hvilket produkt, du har købt hos os. Kort sagt vil det sige, at fortryder du dit køb, så returnerer du blot varen, og dine penge bliver refunderet. Inden du sender returvaren tilbage, er det en fordel, at tage kontakt til os først.\nVi ved, at du venter på dit produkt, og vi har derfor skruet op for leveringstempoet, så produktet kommer sikkert og hurtigt frem til dig. Hvis vi er lagerførende, så vil du oftest modtage varen indenfor 1-2 hverdage. Husk, at du ud for hver enkelt vare har mulighed for at se den aktuelle lagerstatus. Kontakt os såfremt du fortsat skulle have spørgsmål til leveringstid eller lagerstatus for en vare.\nI vores webshop har du mulighed for at vælge mellem adskillige betalingsmetoder. Du bør naturligvis benytte den mulighed, der passer bedst til dig. Du er altid garanteret en sikker og tryg handel, uanset hvilke af vores betalingsformer du foretrækker at benytte. Du kan se alle betalingsmuligheder her. Husk på, at kreditkort har den fordel, at det først er på afsendelsesdagen, at vi trækker pengene fra din konto.\nHvis du undervejs på Gucca.dk møder udfordringer eller har spørgsmål, er du selvfølgelig velkommen til at skrive eller ringe til os. Vi er åben for henvendelser mellem kl. 10-15 alle hverdage, og vi tilstræber altid, ikke kun at give dig den assistance du efterspørger, men også at det er med et smil på læben og i godt humør.\nNår du handler hos os, kan du efterfølgende se, hvor langt din forsendelse er kommet. Efter gennemførsel af dit køb kan du gå ind på din egen ordreside. På ordresiden kan du se, hvornår vi afsender dit produkt. Når vi afsender dit produkt, vil du i samme øjeblik få en mail fra os.\nAllan, Falk, Falke, Detektiv, Krimi, Journalist, Samlet, Samlede, Allan Falk 2009, Tegneserier, Bog\nDin anmeldelse af Allan Falk 2009-2010\nproduct_stock_yes product_offer_yes product_preorder_no\tproduct_buyable_yes product_group_tegneserier path__forside path__bøger path__tegneserier path__duchâteau path__allanfalk path__allanfalk20092010\n339,95 krAllan Falk 1978-1979 - Tegneserie\n359,95 krAllan Falk 1992-1994 - Tegneserie


Farve: Hot pink / Pure silver\nVægt: Ca. 255 gram\nHældrop: 10 mm (14 mm-27 mm)\nNy opdateret Nimbus i version 22 er landet hos os den 1. december 2019. Topløbeskoen fra Asics til den neutrale løber i den nye version er opdateret i både design og funktion. Velegnet til alle løbedistancer på fast underlag. Asics Nimbus 22 har alle de gode egenskaber i forhold til stødabsorbering, lethed, støtte og pasform.\nDesignet er ændret ganske meget og Nimbus 22 har mere elegant og let udtryk. Også funktionelt har versionen meget nyt at byde på:\n- GEL™ teknologi rundt om hælen er blevet større\n- GEL™ teknologi ved forfoden er blevet større\n- Mere FLYTEFOAM™ Propel i mellemsålen\n- ADAPTIVE FIT. Opgraderet sømløs mesh overdel med forbedret åndbarhed og komfort rundt om foden\n- Mere komfort i kraft af ekstra mellemsålsmateriale, blødere indlægssål (EVA insole) og mere polstring omkring hælen\n- Ny opdateret TRUSSTIC™ system i undersålen giver ekstra god stabilitet mellem hæl og forfod.


Måltidskasser | Hvad skal vi have til aftensmad | Prøv måltidskasser\nUdover den indlysende fordel ved at du slipper for at skulle ud og købe ind inden madlavningen, så er der faktisk også en anden ting, der kan fjernes fra hverdagen ved at skifte til måltidskasser. Dette gælder nemlig den evige snak om og det evige spørgsmål, der lyder ”hvad skal vi have til aftensmad?”. Ved hjælp af måltidskasser kan du få udvidet dit repertoire af opskrifter, så den ikke står på spaghetti med kødsovs hver aften i ugen.\nDer er et stort udvalg af forskellige måltidskasser, og der findes netop også en række specialkasser, skulle du have mere specifikke ønsker eller behov. Det kan være alt fra kasser med ren asiatisk mad til måltidskasser, der er specielt designet til den travle børnefamilie.\nHvorfor skal du prøve en måltidskasse?\nMåltidskasser kan gøre hverdagen nemmere, da du både slipper for at skulle nå ud og købe ind samt gøre den forestående planlægning over, hvad du overhovedet skal have at spise. Samtidig kan du få en skræddersyet måltidskasse efter dine behov, hvad end du mest er til en nem aftensmad, økologiske måltidskasser, vegetariske måltidskasser eller noget helt fjerde.\nDu kan ovenikøbet også ende med at spare penge på en løsning med måltidskasser, da der ikke ryger alt muligt unødvendigt i kurven på de travle indkøbsture.\nDer findes en måltidskasse til alle behov\nMed måltidskasser er du sikker på altid at få mad, der passer til dine ønsker. Vælg en måltidskasse der understøtter din hverdag, hvad end du ønsker at have fokus på at skulle tabe dig, eller om du blot ønsker at prøve noget lækkert og varieret aftensmad.\nDin Måltidskasse.dk har alle måltidskasser samlet ét sted og har derfor svaret på det evige spørgsmål. Din måltidskasse har gjort det nemt for dig og har samlet en række leverandører af måltidskasser ét sted, så du nemt og hurtigt kan danne dig et overblik over dine muligheder.\nHvorfor skal du bestille fisk på en fiskerestaurant?


Holistisk Biomedicin Odense | Blog om sundhed\nHolistisk Biomedicin Odense\n28. december 2016 · 21:31\nKøb vitaminer med fast levering\nDu ved det godt. Du burde tage de vitaminer. Men du glemmer at købe dem, og det er svært at vælge den rigtige.\nSå har jeg en god nyhed. Hos Holistisk Biomedicin kan du let købe vitaminer på fast aftale.\nFor blot 81 kr. pr. måned (altså under 3 kr. pr. dag.) får du leveret multivitaminer lige til døren.\nBestilling foregår på mailen lars@biomedicinodense.dk.\nProdukterne er fra det anerkendte engelske Higher Nature. Vitaminerne er bundet på aminosyrer så de er lettere optagelige i fordøjelsen. Tilmed er indholdet afstemt efter kroppens behov så du har størst udbytte af vitaminerne.\nJeg ser frem til at levere dine vitaminer.\n17. februar 2015 · 13:27\npH kost, din krops syre-base balance.\nDet er almen viden at kost påvirker vores fordøjelse og udgør byggestenene for vedligtholdelse af organismen. Hvad ikke mange tænker på, er kostens påvirkning af vævets og blodets pH. Det er noget især cancer- og gigtpatienter skal tage højde for i behandling af deres sygdom.\nCancer kan kun sprede sig i organismen, når den venøse blod-pH er 7,47 eller mere. Modsat vil vævet være surt. Idet syre-base balancen reguleres af nyrerne, vil urinen også være sur. Surt væv giver altså basisk blod.\nSundhedstilstanden hos mennesker er bedre, hvis kroppens pH er neutral eller let basisk. Er pH lavere, har vi en større risiko for at udvikle knogleskørhed (osteoporose), svage muskler, hjertesygdom, diabetes, dårlig nyrer og meget andet. Symptomerne kan være sur mave, sure opstød, træthed, indre uro, hovedpine, muskelspændinger, ømme muskler og led, dårlig søvn mm.\nBlodet indeholder mikroorganismer, der normalt er fredelige. Disse kan mutere til patogene organismer i basisk blod. Gavnlige enzymer kan blive destruktive. Optagelse af mineraler kan vanskeliggøres selv om man tager tilskud.\nVærst er nok risikoen for cancer, der trives i iltfattige miljøer og forhøjet blod-pH (basisk). Dette er påvist af Nobelprisvinderen Dr. Otto Warburg 1).\nEn kort forklaring på pH.\npH måles på en skala fra 1-14. 1 er meget surt (f.eks. saltsyre), 7 er neutral (som vand) mens 14 er meget basisk (f.eks. lud).\nDefinitionen på en syre er et stof, der i vandig opløsning, afgiver et brintatom (H+). For eksempel saltsyre, HCl (H=brint, Cl=klor). I vandig opløsning vil brint og klor skilles og søge mod andre stoffer de hellere vil være sammen med. Det kan man læse meget mere om i kemibøgerne. Saltsyre findes i mavesækken, hvor det opløser den mad vi spiser.\nEn base er et stof, der optager et brintatom. Et eksempel er bicarbonat (HCO3-), der dannes i bugspytkirtlen og sendes ned til tolvfingertarmen.\nI tolvfingertarmen mødes saltsyre og bikarbonat. Derved dannes vand og kuldioxid.\nH+ + HCO3- –> H2O + CO2\nSådanne processer sker der mange af i kroppen. I relation til emnet om pH-kost er nedbrydning af kød. Kød består af proteiner. Når proteiner nedbrydes i fordøjelsen dannes svovlsyre og fosforsyre. Ved indtag af animalske fødevarer dannes således et overskud af brintioner (H+). Dette overskud skal udskilles via nyrerne. Spiser man vegetarisk, indeholder kosten færrer proteiner. Man kan derfor måle en variation af pH i urinen afhængig af kosten. Urinens pH kan svinge mellem 4,6 – 8,0. Animalsk føde giver sur urin mens vegetabilsk føde (der ikke er så proteinholdig) giver basisk urin.\nSå noget om kosten.\nNedenfor er en liste med syredannende og basedannende fødevarer. Man bør undgå de syredannende fødevarer.\nSyredannende fødevarer: Bør undgås.\nRis – alle typer\nApartame og alle kunstige sødemidler\nSød og stærk peber\nSennep uden salt\nÆblel, pære, blomme, abrikos, fersken, nektarin, bær, melon,appelsin, mandarin\nØkologiske rødbeder er et must for cancerpatienter. De indeholder frie bindinger, der binder giftstoffer og trækker dem ud af kroppen.\nForarbejdede produkter som hvede, hvidt sukker, hvide ris bør helt undgås. De er bl.a. med til at skabe ubalance i immunsystemet, herunder allergi.\nSmagen og pH har ikke nødvendigvis noget med hinanden at gøre. Citrusfrugter, tomater og eddike er sure, men virker basiske, når de kommer til nyrerne.\nAndre forhold, der har indflydelse på øget syredannelse er miljøgifte, lægemidler, elektrosmog, stress og negative følelser (ærgrelser, raseri, misundelse, stridigheder). Sygdomme kan også påvirke syre-baseforholdet. Mangel på motion og søvnmangel kan hæmme nyrernes udskillelse af syre.\nDer findes mange gode hjemmesider med lister og opskrifter på kost, der hæver/sænker kosten.\nSærligt i Tyskland er man opmærksom på kostens betydning. Men også den canadiske biokemiker Wiley har lavet megen forskning på området.\nNogle mennesker ændre pH over tid. For eksempel med døgnrytmen eller over en månedlig cyklus. De gå under betegnelsen “floaters”. Kvinder kan skifte pH ved ægløsning og ved menstruation. De kan således mærke ubehag som hovedpine i den periode, er ikke passer til kosten – såfremt de spiser ens hel måneden.\nNogle personer oplever ligefrem lyst til (eller behov for) forskelligt mad i løbet af dagen.\nLars Styrbak 16-02-15\n14. september 2013 · 20:00\nNy blog om sundhed\nVelkommen til min blog om sundhed. Min tanke er at skrive om alt fra kost og ernæring til brug af homøopatiske midler mod alverdens sygdomme. Det kan f.eks. være behandling af cancer, gigt, astma, chron´s syge, men også simple ting som bihulebetændelse og allergi. Altså en bred vifte af ubalancer i kroppen.\nHvorfor nu det? Fordi man jævnligt kan læse om at flere og flere danskere lider af livsstil sygdomme og om det voksende budget til sundhedssystemet. Sundhedsvæsnet tænker kun på symptombehandling mens kun en lille skare af pionerer våger at bryde den tendens. Man ser Chris McDonald afmedicinere en håndfuld personer, der alle lider af stress, dårlig kost, ringe motion og symptombehandlende medicin. Det lykkedes selvfølgelig, fordi det er vejen til et sundt liv.\nMed symptombehandling mener jeg for eksempel, at man giver vanddrivende piller mod for højt blodtryk. Man undersøger ikke hvorfor patienten har det problem.\nChris er hvad jeg kalder et fyrtårn inden for sundhed. Det samme er Carsten Vagn-Hansen. Jeg gør mig ingen drømme om at blive kendt som dem, men ønsker blot at sprede et budskab om sund livsstil. Kaste en lille sten i søen, der vil sprede små ringe i vandet.\nHvad kvalificere mig så til det? Jeg er under uddannelse til Holistisk Biomediciner. Det er en ca. to og et halv år uddannelse i anatomi/fysiologi, meridianlære, organterapi, klassisk- og alternativ immunologi, drænering og ernæring.\nUddannelsen ruster mig til at teste, diagnostisere og behandle patienter for en lang række af sygdomme.\nDet skal ikke være en løftet pegefinger. Vi har alle et ansvar for vores eget liv. Det skal blot være en nyttig information til dem, som ønsker at tager dette ansvar og som mangler en hjælpende hånd. Jeg skriver om det jeg ved noget om og som jeg finder interessant. Det vil blive serveret uden filter.\nbiomedicinodense on Køb vitaminer med fast le…\nKaren bergholt on Køb vitaminer med fast le…\nFollow Holistisk Biomedicin Odense on WordPress.com\nHolistisk Biomedicin Odense · Blog om sundhed


Mmake Cookie og privatpolitik\nMMAKE – Rådgivende Bygningskonstruktører ApS er dataansvarlig for de oplysninger, som vi indsamler om dig og vi sikrer, at dine personoplysninger behandles i overensstemmelse med lovgivningen.\nHvis du ønsker at kontakte os angående vores behandling af personoplysninger, kan du gøre det på: info@mmake.dk eller 71 99 23 20.\nSom kunde hos os indsamler vi følgende personoplysninger om dig: Almindelige oplysninger i form af kontaktoplysninger.\nSom leverandør og samarbejdspartner hos os indsamler vi følgende personoplysninger om dig Almindelige oplysninger i form af kontaktoplysninger.\nAnsøgning og bilag gemmes indtil den rette kandidat er fundet, og rekrutteringsprocessen er afsluttet. Herefter vil ansøgning og bilag blive slettet. Hvis man ønsker at gemme ansøgning og bilag skal der indhentes samtykke.\nVi benytter en række tredjeparter til opbevaring og behandling af data, herunder leverandører af it-løsninger, fx til hosting. Disse behandler udelukkende oplysninger på vores vegne og må ikke anvende dem til deres egne formål. I relevante tilfælde videregives data til fx banker, inkasso, fragtfirmaer etc.\nTelefon: 71 99 23 20


Tandemakselløft forbedrer brændstofforbruget. Det giver bedre trækkraft, når du har brug for det. Og det reducerer Volvo FM's venderadius betydeligt.\nMere brændstofeffektiv. Bedre vejgreb. Og en knivskarp vendediameter. Med tandemakselløft kan du deaktivere og hæve en af drivakslerne, hvilket giver dig trækkraften og lastkapaciteten fra firehjulstræk sammen med køreegenskaberne og effektiviteten fra tohjulstræk.\nHar du brug for et bedre vejgreb? I det omfang at trykbegrænsningen på akslen tillader det, skal du blot trykke på en knap i instrumentpanelet, og så kan du skifte vægten til én drivaksel. Du kan endda gøre det under kørsel ved lav hastighed.


Områdekode 64 / +5664 / 005664 / 0115664, Chile (forvalg)\nOmrådekode / forvalg 64 (+5664 / 005664 / 0115664)\nOmrådekode: 64 (+56 64)\nPræfixet 64 er områdenummeret for Osorno. For det fiktive telefonnummer 3820149 og er forvalg / områdekoden 64, det nummer, der skal ringes op, er 64 3820149. Og Osorno ligger i Chile.\nOmrådekodepræfikset / forvalg tildeler abonnentens telefonnummer til en bestemt placering. Der findes andre typer præfiks ud over områdekoden: Internationale landepræfikser, præfikser for mobiltelefonudbydere og præfikser for forskellige tjenester. Disse kombineres for at passe til flere formål. Når du ringer fra et land til et andet i tilfælde, hvor modtageren af opkaldet har en fastnet, kombineres landepræfikset med områdekoden og abonnentens nummer. For det fiktive telefonnummer 3820149 er forvalg / områdekoden 64 (Osorno) og Landekode 0056, det nummer, der skal ringes op, er 0056 64 3820149. Hvis opkaldet er til en mobilenhed, kombineres Landekode med mobiltelefonudbyderens præfiks og abonnentens nummer. Hvis der foretages et opkald til en abonnent i det samme land, kan Landekode udelades. I tilfælde af nationale opkald fra et fastnet til et andet kan områdekoden / forvalg også udelades i mange lande, når begge abonnenter har den samme områdekode / forvalg. Især i lande, hvor abonnenter er i stand til at bevare det samme telefonnummer efter at have flyttet til en anden placering eller by, skal områdenummeret – i dette tilfælde 64 – selvfølgelig også ringes op.\nTjenester, der fås adgang til via tjenestepræfikser, kan medføre gebyrer, ikke kun fra telekommunikationsselskaber, men også fra de virksomheder, der tilbyder disse tjenester. Som et resultat tilbyder en række tvivlsomme virksomheder tjenester, der er til begrænset nytte men pådrager sig høje gebyrer. For at øge deres fortjeneste yderligere forsøger sådanne tjenester at holde vedkommende, der ringer, på linjen så længe som muligt. Tilsynsmyndighederne griber regelmæssigt til handling mod sådanne udbydere, men det kan man ikke regne med. Ud over specielle numre, der kan identificeres ved hjælp af deres præfikser, er der også hurtigopkaldsnumre. Det mest kendte er nødnumrene 112 i Europa og 911 i Nordamerika. Disse numre kan bruges landsdækkende og behøver ingen præfikser, dvs. ingen Landekode +56 (0056) eller områdekode / forvalg 64 (Osorno).\nHvis du er uden for Chile, og du vil ringe til en person i Osorno, skal du udover Landekode have Landekode for det land, du ønsker at ringe til. Landekode for Chile er +56 (0056), så hvis du er i Danmark, og du vil ringe til en person i Osorno, skal du prefikse personens telefonnummer med +56 64. Nulet foran områdekode er udeladt i dette tilfælde. For det fiktive telefonnummer 3820149 er forvalg / områdekoden 64 (Osorno) og Landekode 0056, det nummer, der skal ringes op, er 0056 64 3820149.


Projektanmeldelser og godkendelser - Region Sjælland\nFor fagfolk: Forskningsstøtte\nProjektanmeldelser og godkendelser\nDu er her: Region Sjælland Sundhed Forskning For fagfolk: Forskningsstøtte Projektanmeldelser og godkendelser\nForskning i Region Sjælland\nHer kan du finde informationer om, hvordan du anmelder dit forskningsprojekt til Region Sjællands forskningsfortegnelse samt hvordan du registrerer dine kliniske forsøg.\nAnmeldelse af offentlige forskningsprojekter\nSådan anmelder du dit forskningsprojekt til regionens forskningsfortegnelse; få parallelt hermed styr på dataansvar, kontrakter og databehandleraftaler, og læs om de godkendelser og anmeldelser der i øvrigt kan være nødvendige.\nDataansvar og databehandleraftaler\nFå juridisk bistand til at få afklaret, hvem der er dataansvarlig for hvad i dit forskningsprojekt og hvilke databehandleraftaler m.v., der i den forbindelse er brug for. Bemærk, at det er et krav, at databehandleraftaler godkendes centralt.\nJuridisk bistand til forskningskontrakter\nJuridisk bistand i rette tid er afgørende for en hurtig opstart af forskningsprojekter. Læs mere om regionens tilbud og procedure her.\nJournaloplysninger til brug i forskning\nHvis du har behov for at anvende oplysninger fra patientjournaler i et sundhedsvidenskabeligt forskningsprojekt kræver det enten en myndighedsgodkendelse eller et informeret patientsamtykke. Læs mere her.\nVideregivelse af data fra tidligere forskning\nHvis du skal bruge data fra tidligere forskningsprojekter, skal du søge om tilladelse til at bruge disse data. Proceduren er forskellig alt efter, om du skal bruge data fra et forskningsprojekt i din egen region eller fra en af de øvrige regioner.\nRegistrering af kliniske forsøg\nFind information om registrering af kliniske forsøg i et offentligt anerkendt og tilgængeligt forsøgsregister – eksempelvis www.clinicaltrials.gov eller www.clinicaltrialsregister.eu\nFå overblik over, om dit projekt kræver godkendelse fra Lægemiddelstyrelsen.\nMonitorering af lægemiddelforsøg - GCP-enhed\nAlle lægemiddelforsøg skal GCP-monitoreres. Her kan du læse mere om GCP-enheden, og hvad denne kan hjælpe dig med som forsker i Region Sjælland.\nTilladelse til forskning i journaldata\nSådan søger du om Region Sjællands tilladelse til at få videregivet journaldata til brug for registerforskning.